### *Projekts*

## LATVIJAS REPUBLIKAS MINISTRU KABINETS

2013. gada \_\_.\_\_\_\_\_\_\_\_\_\_ Noteikumi Nr.……..

Rīgā (prot. Nr.\_\_\_ \_\_\_.§)

**Kārtība, kādā piešķir, izlieto un uzrauga mērķdotācijas pašvaldību investīcijām infrastruktūras sakārtošanai un attīstībai**

Izdoti saskaņā ar Reģionālās attīstības likuma

 14.panta 7.punktu

1. **Vispārīgie jautājumi**
2. Noteikumi nosaka mērķdotācijupašvaldību investīcijām (turpmāk - mērķdotācija) piešķiršanas, izlietošanas un uzraudzības kārtību.
3. Mērķdotāciju piešķir pašvaldības investīciju projektam (turpmāk – projekts) no finansējuma, kas šim mērķim paredzēts gadskārtējā valsts budžeta likumā ilgtermiņa saistībās Vides aizsardzības un reģionālās attīstības ministrijas budžetā.
4. Mērķdotāciju piešķiršanas mērķis ir veicināt ekonomiskās aktivitātes vietējā līmenī un nodrošināt pakalpojumu pieejamību vietējiem iedzīvotājiem, sakārtojot un attīstot pašvaldību infrastruktūru.
5. Projekta mērķa grupas ir pašvaldību un apkārtējo teritoriju iedzīvotāji kā publisko pakalpojumu saņēmēji un komersanti.
6. Valsts reģionālās attīstības aģentūra (turpmāk - aģentūra) nodrošina projektu pieteikumu pieņemšanu, izvērtēšanu, mērķdotāciju piešķiršanu pašvaldībām un to izlietošanas uzraudzību.
7. **Mērķdotācijas piešķiršanas nosacījumi**
8. Projekta pieteikuma iesniedzējs ir novada pašvaldība, izņemot novada pašvaldību, kuras sastāvā ir reģionālās nozīmes attīstības centrs (turpmāk – pašvaldība).
9. Uz mērķdotācijas piešķiršanu var pretendēt pašvaldība, kurai ir apstiprināta pašvaldības attīstības programma un ieguldījumus plāno objektā, kas ir iekļauts pašvaldības investīciju plānā.
10. Mērķdotācijas piešķir šādām prioritātēm un atbalstāmajām jomām:
	1. pašvaldību infrastruktūras attīstībai ekonomisko aktivitāšu veicināšanai:
		1. pašvaldības īpašumā esošas teritorijas sakārtošanai;
		2. pievedceļiem, kā arī ūdensapgādes, siltumapgādes un citām komunikācijām, kas ved uz esošajām ražošanas teritorijām, sabiedrisko pakalpojumu sniegšanai;
	2. pašvaldību pakalpojumu uzlabošanai, samazinot uzturēšanas vai pakalpojumu sniegšanas izmaksas:
		1. siltumapgādes infrastruktūras atjaunošanai vai attīstībai, izņemot koģenerācijas elektrostacijas un siltumenerģijas ražošanas iekārtu, kas darbojas ar fosilo kurināmo, iegādei un uzstādīšanai;
		2. ceļu un ielu infrastruktūras atjaunošanai vai attīstībai;
		3. sociālās aprūpes un sociālās rehabilitācijas iestāžu infrastruktūras atjaunošanai vai attīstībai.
11. Mērķdotāciju iegulda objektā, kas ir pašvaldības īpašumā vai mērķdotācijas saņemšanas brīdī ir nomā (no citas pašvaldības vai valsts institūcijas) vismaz uz turpmākajiem 10 gadiem, ja pašvaldības nomas tiesības ir nostiprinātas zemesgrāmatā.
12. Projekta īstenošanas termiņš nedrīkst pārsniegt 30 mēnešus, bet ne ilgāk kā līdz trešā projekta īstenošanas gada 31.oktobrim.
13. Viena projekta īstenošanai pieejamais minimālais mērķdotācijas apmērs ir 100 000 latu un maksimālais mērķdotācijas apmērs ir 1 000 000 latu.
14. Mērķdotācijas maksimālais pieļaujamais līdzfinansējuma apmērs ir 70 procenti no projekta kopējām attiecināmajām izmaksām un projekta iesniedzēja līdzfinansējums nav mazāks par 30 procentiem no projekta kopējām attiecināmām izmaksām.
15. **Projekta darbības un izmaksas**
16. Izmaksas ir attiecināmas, ja tās:
	1. atbilst šo noteikumu 14.punktā minētajām izmaksām un sekmē šo noteikumu 3.punktā minētā mērķa sasniegšanu;
	2. ir saistītas ar normatīvajos aktos par pašvaldību darbību noteiktajām autonomajām funkcijām un to izpildi;
	3. atbilst drošas finanšu vadības principam, ko veido:
		1. saimnieciskuma princips, kurš saistīts ar resursu pieejamību noteiktā laikā, pienācīgā apmērā un par saimnieciski izdevīgāko cenu;
		2. lietderības princips, kurš saistīts ar labāko attiecību starp izmantotajiem resursiem un gūto rezultātu;
		3. efektivitātes princips, kurš saistīts ar konkrētu izvirzīto mērķu un paredzēto rezultātu sasniegšanu;
	4. nekvalificējas kā saimnieciskā darbība.
17. Projekta attiecināmās izmaksas ir:
	1. būvniecības izmaksas:
		1. pašvaldības ēku renovācija, rekonstrukcija vai jaunbūve, ēkas funkcionalitātes nodrošināšanai nepieciešamo sabiedrisko pakalpojumu pieslēgumu izbūve un rekonstrukcija;
		2. satiksmes pārvadu, tiltu, ielu vai ceļu un ar to saistītās infrastruktūras izbūve vai rekonstrukcija;
		3. siltumapgādes, sadzīves kanalizācijas un notekūdeņu savākšanas un novadīšanas infrastruktūras ierīkošana un pārbūve;
	2. teritorijas labiekārtošanas izmaksas, nepārsniedzot 20 procentus no projekta kopējām attiecināmajām izmaksām, tai skaitā ēku un būvju demontāžas un būvgružu izvešanas izmaksas;
	3. projekta ietvaros izveidotās infrastruktūras attīstībai nepieciešamo stacionāro iekārtu (izņemot ražošanas iekārtas) un stacionāra aprīkojuma iegāde un uzstādīšana, nepārsniedzot 20 procentus no projekta kopējām attiecināmajām izmaksām;
	4. autoruzraudzības un būvuzraudzības pakalpojumu izmaksas, nepārsniedzot trīs procentus no projekta kopējām attiecināmajām izmaksām.
	5. projekta pamatojošās dokumentācijas sagatavošanas izmaksas, kas nepārsniedz 10 procentus no projekta kopējām attiecināmām izmaksām:
		1. tehniskā projekta dokumentācijas izstrādes izmaksas pie nosacījuma, ka akceptētā tehniskā projekta derīguma termiņš nav vecāks pa diviem gadiem;
		2. akceptētas vienkāršotās renovācijas vai rekonstrukcijas ieceres dokumentācijas izstrādes izmaksas;
		3. normatīvajos aktos par ietekmes uz vidi novērtējumu noteikto dokumentu sagatavošanas izmaksas, kas nepieciešamas projekta īstenošanai.
18. Projektā neattiecināmās izmaksas ir:
	1. izmaksas, kas veiktas pirms vienošanās par projekta īstenošanu noslēgšanas, izņemot šo noteikumu 14.5.apakšpunktā minētās izmaksas;
	2. izmaksas, kas nav paredzētas projektā;
	3. izmaksas, kas saistītas ar mazvērtīga inventāra un apgrozāmo līdzekļu iegādi;
	4. papildus izmaksas, kas veidojas projekta īstenošanas laikā un pārsniedz projekta pieteikumā paredzēto attiecināmo izmaksu kopējo summu;
	5. izmaksas, kas nav pamatotas ar atbilstošiem attaisnojuma dokumentiem;
	6. izmaksas, kas finansētas no citiem finanšu līdzekļiem;
	7. procentu maksājumus, maksājumus par naudas pārskaitījumiem, komisijas maksas un tamlīdzīgus maksājumus;
	8. līgumsodi un kavējuma procenti, naudas sodi un tiesvedības izdevumi;
	9. nekustamā īpašuma pirkuma vai nomas izmaksas;
	10. izmaksas, kas attiecas uz izpirkumnomas (līzinga) un nomas darījumiem;
	11. komandējumu un darba braucienu izmaksas;
	12. iepirkumu procedūras nodrošināšanas izmaksas;
	13. pašvaldības darbinieku algas, prēmijas un dāvanas;
	14. pašvaldības administratīvās izmaksas projekta īstenošanas gaitā.
19. Neattiecināmās izmaksas pašvaldība sedz no pašvaldības budžeta.

**IV. Projektu pieteikumu iesniegšana**

1. Aģentūra izsludina pirmo atklāto projektu pieteikumu konkursu nedēļas laikā pēc gadskārtējā valsts budžeta likuma izsludināšanas. Otro un nākošos atklātos projektu pieteikumu konkursus izsludina reizi gadā, ja Vides aizsardzības un reģionālās attīstības ministrijas budžetā ir paredzēts finansējums saskaņā ar šo noteikumu 2.punktā noteikto.
2. Aģentūra oficiālajā izdevumā "Latvijas Vēstnesis", kā arī aģentūras un Vides aizsardzības un reģionālās attīstības ministrijas tīmekļa vietnē izsludina projektu pieteikumu pieņemšanu termiņā, kas nav īsāks par diviem mēnešiem.
3. Projekta iesniedzējs sagatavo projekta pieteikumu, aizpildot projekta pieteikuma veidlapu saskaņā ar šo noteikumu 1.pielikumā noteikto, kas elektroniski pieejama aģentūras tīmekļa vietnē ([www.vraa.gov.lv](http://www.vraa.gov.lv)).
4. Projekta pieteikums sastāv no aizpildītas projekta pieteikuma veidlapas un šādiem pievienotajiem dokumentiem:
	1. pašvaldības domes lēmuma par dalību projekta īstenošanā, garantējot līdzfinansējuma summu;
	2. tehniskā projekta, vienkāršotās renovācijas vai rekonstrukcijas ieceres dokumentācijas kopijas;
	3. normatīvajos aktos par ietekmes uz vidi novērtējuma noteikto dokumentu kopijas, ja attiecināms;
	4. būvniecības izmaksu tāmēm, kas sagatavotas un apstiprinātas saskaņā ar būvnormatīvu LBN 501-06 „Būvizmaksu noteikšanas kārtība”, kā arī stacionāro iekārtu un aprīkojuma izmaksu tāmes vai līguma kopijas par projektā paredzēto darbu izpildi;
	5. pašvaldības īpašuma (objekta, kurā paredzētas projekta aktivitātes) tiesības apliecinoša dokumenta vai izraksta no zemesgrāmatas vai, ja tāda nav, izziņu par atrašanos pašvaldības īpašumā un valsts zemes dienesta kadastra izziņas kopiju;
	6. projekta iesniedzēja apliecinājuma saskaņā ar šo noteikumu 2.pielikumu;
	7. citiem dokumentiem, kas pamato pašvaldības investīciju projektā iekļautās izmaksas, ja nepieciešams;
5. Projekta iesniedzējs aģentūrā iesniedz projekta pieteikumu vienā eksemplārā:
	1. papīra formā – personīgi vai nosūtot to pa pastu. Dokumentus noformē atbilstoši normatīvajiem aktiem par dokumentu izstrādāšanu un noformēšanu un ievieto aizzīmogotā iepakojumā (aploksnē vai kastē), projekta pieteikuma oriģinālam pievienojot projekta pieteikuma elektronisko versiju uz elektroniskā datu nesēja. Ja projekta pieteikums ir nosūtīts pa pastu, par projekta iesniegšanas laiku uzskata dienu, kad projekta pieteikums ir nodots pastā. Ja rodas domstarpības, projekta iesniedzējs pierāda faktu, kad sūtījums nodots pastā. Ja projekta pieteikums iesniegts personīgi, par projekta pieteikuma iesniegšanas laiku uzskata brīdi, kad aģentūras pārstāvis ir izdarījis atzīmi uz projekta pieteikuma par projekta saņemšanu;
	2. elektroniskā dokumenta veidā – atbilstoši normatīvajiem aktiem, kas regulē elektronisko dokumentu apriti. Par projekta pieteikuma iesniegšanas laiku uzskata brīdi, kad projekta pieteikums nosūtīts pa elektronisko pastu vai izmantojot iestādes pārziņā esošās speciālās tiešsaistes formas. Ja rodas domstarpības, projekta iesniedzējs pierāda faktu, ka projekta pieteikums nosūtīts līdz projekta pieteikuma iesniegšanas termiņa beigām. Ja aģentūra apgalvo, ka projekta pieteikums nav saņemts, tā minēto apgalvojumu pamato.

**V. Projektu pieteikumu atlase un līguma slēgšana**

1. Projektu pieteikumu atlasi organizē atklātā konkursa veidā.
2. Konkursa ietvaros projekta iesniedzējs iesniedz ne vairāk kā divus projektu pieteikumus.
3. Projektu pieteikumu atlase notiek ne ilgāk kā trīs mēnešus pēc projektu pieteikumu iesniegšanas termiņa beigām.
4. Projektu pieteikumus vērtē vērtēšanas komisija, kas darbojas saskaņā ar nolikumu, kurā ir noteikta vērtēšanas komisijas locekļu atbildība, pienākumi un kompetence.
5. Vērtēšanas komisijas personālsastāvu un nolikumu apstiprina aģentūras direktors.
6. Vērtēšanas komisijā iekļauj divus pārstāvjus no Vides aizsardzības un reģionālās attīstības ministrijas, pa vienam pārstāvim no Ekonomikas ministrijas, Satiksmes ministrijas, Labklājības ministrijas, kā arī divus pārstāvjus no aģentūras.
7. Aģentūra, nepieciešamības gadījumā, vērtēšanas procesā var pieaicināt neatkarīgus ekspertus.
8. Vērtēšanas komisijas priekšsēdētājs ir aģentūras vadītājs, kuram ir balsstiesīga komisijas locekļa statuss vai aģentūras vadītāja norīkota amatpersona.
9. Pēc vērtēšanas komisijas ierosinājuma projektu pieteikumu vērtēšanas laikā aģentūra var veikt pārbaudi projekta pieteikumā minētā objekta atrašanās vietā.
10. Vērtēšanas komisija saņemtos projektu pieteikumus vērtē atbilstoši šo noteikumu 3.pielikumā iekļautajiem projektu pieteikumu vērtēšanas kritērijiem.
11. Projekta pieteikuma atbilstību šo noteikumu 3.pielikumā minētajiem administratīvajiem un atbilstības kritērijiem vērtē ar „Jā” (atbilst), „Daļēji atbilst”(atbilst ar nosacījumu) un „Nē”(neatbilst). Projekta pieteikuma atbilstību šo noteikumu 3.pielikumā minētajiem kvalitātes kritērijiem vērtē, piešķirot noteiktu punktu skaitu.
12. Ja projekta pieteikums, ievērojot šo noteikumu 3.pielikumā minēto projektu pieteikumu vērtēšanas kritēriju secību, neatbilst kādam no administratīvajiem vai atbilstības kritērijiem, kas noteikti kā neprecizējami, vai projekta iesniedzējs atsauc projekta pieteikumu, projekta pieteikuma vērtēšanu neturpina.
13. Vērtēšanas komisija atbilstoši šo noteikumu 3.pielikumā minētajiem kvalitātes vērtēšanas kritērijiem, apkopo vērtēšanā atbilstoši vērtēšanas kritērijiem iegūto punktu skaitu, sarindo projektu pieteikumus dilstošā secībā atbilstoši vērtēšanā iegūtajam punktu skaitam un sniedz aģentūrai priekšlikumu par pašvaldību investīciju projektu prioritāro sarakstu.
14. Ja vairāki projektu pieteikumi, kas vērtēti atbilstoši šo noteikumu 3.pielikumā minētajiem kvalitātes kritērijiem, saņem vienādu kopējo punktu skaitu, tad projektu pieteikumus sarindo ievērojot šādus principus:
	1. prioritāte ir projekta pieteikumam, kas atbilst šo noteikumu 8.1.apakšpunktā noteiktajai prioritātei;
	2. ja vairāki projektu pieteikumi atbilst šo noteikumu 35.1.apakšpunktā noteiktajai prioritātei, projektu pieteikumus sarindo, nosakot prioritāti tiem projektiem, kuru īstenošanas rezultātā nodrošina priekšnosacījumus vairāk jaunu darba vietu radīšanai.
15. Finansējumu projektu īstenošanai piešķir prioritārā secībā pēc projektu pieteikumu vērtēšanā iegūto punktu skaita atbilstoši šo noteikumu 2.punktā minētajam finansējuma apjomam.
16. Atklātā konkursa ietvaros, atbilstoši vērtēšanas procesā iegūtajam punktu skaitam, projekta iesniedzējam tiek atbalstīts tikai viens projekta pieteikums, kas ieguvis augstāko punktu skaitu.
17. Aģentūras vadītājs pieņem lēmumu par projekta pieteikuma noraidīšanu, ja projekta pieteikums neatbilst kādam no šo noteikumu 3.pielikumā minētājiem administratīvajiem un atbilstības kritērijiem, kas nepieļauj projekta pieteikuma precizēšanu.
18. Aģentūras vadītājs pieņem lēmumu par projekta pieteikuma apstiprināšanu, ja:
	1. projekta pieteikums atbilst visiem šo noteikumu 3.pielikumā minētajiem administratīvajiem un atbilstības kritērijiem;
	2. ja ir pieejams finansējums.
19. Aģentūras vadītājs projekta pieteikumu apstiprina ar nosacījumu, ja projekta pieteikumu nepieciešams precizēt atbilstoši kādam no šo noteikumu 3.pielikumā minētajiem administratīvajiem un atbilstības kritērijiem, kas pieļauj projekta pieteikuma precizēšanu.
20. Šo noteikumu 40.punktā minētais nosacījums var ietvert:
	1. prasību sniegt papildu skaidrojumu;
	2. citu nepieciešamu darbību veikšanu, lai nodrošinātu projekta pieteikuma atbilstību šo noteikumu 3.pielikumā minētajiem administratīvajiem un atbilstības kritērijiem, kas pieļauj projekta pieteikuma precizēšanu.
21. Šo noteikumu 40.punktā minētājā lēmumā ietverto nosacījumu izpildes termiņš nav ilgāks par 15 darbdienām no lēmuma pieņemšanas dienas.
22. Aģentūra veic šo noteikumu 40.punktā minētājā lēmumā ietverto nosacījumu izpildes pārbaudi un 10 darbdienu laikā pēc nosacījumu izpildes dokumentācijas saņemšanas nosūta projekta iesniedzējam atzinumu par nosacījuma izpildi.
23. Ja šo noteikumu 40.punktā minētājā lēmumā ietvertie nosacījumi nav izpildīti vai nav ievērots šo noteikumu 42.punktā minētais termiņš, projekta pieteikumu uzskata par noraidītu.
24. Aģentūra nodrošina, lai informācija par apstiprinātajiem projektu pieteikumiem tiktu publicēta tīmekļa vietnē ([www.vraa.gov.lv](http://www.vraa.gov.lv)).
25. Aģentūra 20 darbdienu laikā pēc šo noteikumu 39.punktā minētā lēmuma par projekta apstiprināšanu pieņemšanas vai šo noteikumu 43.punktā minētā atzinuma nosūtīšanas projekta iesniedzējam slēdz vienošanos ar mērķdotācijas saņēmēju par projekta īstenošanu.
26. Ja mērķdotācijas saņēmējs 20 darbdienu laikā pēc šo noteikumu 46.punktā minētā lēmuma par projekta pieteikuma apstiprināšanu vai atzinuma nosūtīšanas nav ieradies aģentūrā slēgt vienošanos, aģentūra vienošanos neslēdz un par to informē mērķdotācijas saņēmēju.
27. Ja šo noteikumu 47.punktā minēto iemeslu dēļ aģentūra neslēdz ar mērķdotācijas saņēmēju vienošanos par projekta īstenošanu, aģentūra slēdz vienošanos par projekta īstenošanu ar to projekta iesniedzēju, kura pieteikums ir ieguvis nākamo augstāko punktu skaitu atbilstoši kvalitātes vērtēšanas kritērijiem, ja finansējuma atlikums ir pietiekams šī projekta finansēšanai.
28. **Mērķdotācijas piešķiršana, izlietošana un mērķdotācijas izlietošanas uzraudzība**
29. Aģentūra mērķdotāciju ieskaita attiecīgās pašvaldības kontā Valsts kasē saskaņā ar aģentūrai apstiprināto finansēšanas plānu attiecīgajā budžeta gadā.
30. Aģentūra nodrošina šādus maksājumus mērķdotācijas saņēmējam:
	1. avansa maksājumu desmit darbdienu laikā pēc mērķdotācijas saņēmēja rakstiska avansa pieprasījuma, bet ne vairāk kā 20 procentu apmērā no projekta īstenošanai piešķirtās mērķdotācijas, ar nosacījumu, ka noslēgtais līgums ar darba veicēju paredz šādu avansa maksājumu pārskaitīšanu, nodrošinot, ka finansējumu izlieto atbilstoši piešķirtajam mērķim;
	2. starpposma maksājumus pēc projektā paredzēto izdevumus pamatojošo dokumentu saņemšanas un projekta attiecināmo izmaksu atbilstības pārbaudes 15 darbdienu laikā, ja ir pieejami finanšu līdzekļi, vai piecu darbdienu laikā pēc finanšu līdzekļu piešķiršanas kārtējā gada valsts budžetā;
	3. gala maksājumu 10 procentu apmērā no projekta īstenošanai piešķirtās mērķdotācijas 15 darbdienu laikā pēc projekta ietvaros paredzēto darbību pabeigšanas, gala maksājuma pieprasījuma saņemšanas un projekta attiecināmo izmaksu atbilstības pārbaudes.

Aģentūra, nodrošinot avansa un starpposma maksājumus, ievēro nosacījumu, ka to kopsumma nedrīkst pārsniegt 90 procentus no projektam piešķirtā finansējuma.

Mērķdotācijas saņēmējs nodrošina pirmā iepirkumu konkursa izsludināšanu ne vēlāk kā trīs mēnešu laikā pēc vienošanās par projekta īstenošanu noslēgšanas.

Mērķdotācijas saņēmējs nodrošina, lai projekta attiecināmie izdevumi, kā arī ar projekta īstenošanu saistītie ieņēmumi, naudas plūsma, aktīvi un pasīvi grāmatvedības uzskaitē ir identificējami, nodalīti un pārbaudāmi.

Mērķdotācijas saņēmējs desmit darbdienu laikā pēc vienošanās noslēgšanas nodrošina maksājumu pieprasījumu grafika iesniegšanu aģentūrā.

Mērķdotācijas saņēmējs pirmajā un otrajā projekta īstenošanas gadā kopā nodrošina mērķdotācijas apguvi vismaz 80 procentu apmērā no projektam piešķirtās mērķdotācijas summas.

Ja pēc vienošanās noslēgšanas projektā nepieciešami grozījumi, mērķdotācijas saņēmējs iesniedz grozījumu pieprasījumu aģentūrā.

Aģentūra 20 darbdienu laikā no grozījumu pieprasījuma saņemšanas dienas izvērtē iesniegto grozījumu lietderību, pamatotību un nepieciešamību projekta mērķa sasniegšanai un:

piecu darbdienu laikā izdara atbilstošus vienošanās grozījumus un informē par to mērķdotācijas saņēmēju;

pieņem lēmumu neizdarīt vienošanās grozījumus un piecu darbdienu laikā informē par to mērķdotācijas saņēmēju, norādot atteikuma pamatojumu, kā arī, ja attiecināms, informāciju par nepieciešamajiem precizējumiem grozījumu pieprasījumā un tā atkārtotas iesniegšanas kārtību.

Mērķdotācijas saņēmējs ir atbildīgs par projekta īstenošanu tiesību aktos noteiktajā kartībā un atbilstoši projektā noteiktajam mērķim, sasniedzot projektā noteiktos rezultātus, kā arī par pārskata un projekta izdevumu pamatojošo dokumentu iesniegšanu aģentūrā noteiktajā termiņā.

Mērķdotācijas saņēmējs ir atbildīgs par projekta rezultātu uzturēšanu vismaz piecus gadus pēc projekta īstenošanas beigām.

Mērķdotācijas saņēmējs visas projekta ietvaros iegādātās stacionārās iekārtas un aprīkojumu, kā arī pašvaldības ēkas, kurās veikti ieguldījumi, vismaz piecus gadus pēc projekta īstenošanas apdrošina pret dabas katastrofu, trešo personu prettiesiskas rīcības vai nelaimes gadījumu radītiem zaudējumiem vai bojājumiem.

Aģentūra divu mēnešu laikā pēc šo noteikumu spēkā stāšanās izstrādā pārskata veidlapu un to aizpildīšanas metodiku, kuru publicē aģentūras tīmekļa vietnē ([www.vraa.gov.lv](http://www.vraa.gov.lv)).

Mērķdotācijas saņēmējs iesniedz aģentūrā maksājumu pieprasījumu, izdevumus attaisnojošo dokumentu kopijas un projekta pārskatu atbilstoši vienošanās nosacījumos par projekta īstenošanu noteiktajiem termiņiem un kārtībai.

Projekta īstenošanas laikā aģentūra izlases veidā veic pārbaudes projektu īstenošanas vietās. Aģentūrai ir tiesības iepazīties ar grāmatvedības, finanšu un citiem dokumentiem, kas attiecas uz projekta maksājumiem un tā īstenošanu.

Aģentūra par plānoto pārbaudi projekta īstenošanas vietā mērķdotācijas saņēmēju informē vismaz piecas darbdienas pirms plānotās pārbaudes.

Ja šo noteikumu 64.punktā minētajā pārbaudē aģentūra konstatē neatbilstību piešķirtā finansējuma izlietojumā, mērķdotācijas saņēmējs divu mēnešu laikā neatbilstību novērš.

Ja noteiktajā termiņā mērķdotācijas saņēmējs konstatēto neatbilstību nenovērš, tad mērķdotācijas saņēmējs mēneša laikā atmaksā mērķdotācijas daļu par nepamatoti veiktajiem izdevumiem aģentūras norādītajā kontā Valsts kasē.

1. Aģentūra proporcionāli samazina projektam piešķiramās mērķdotācijas apmēru, ja:
	1. faktiskais finanšu līdzekļu izlietojums ir mazāks, nekā paredz vienošanās par projekta īstenošanu;
	2. nav īstenota kāda no darbībām, ko paredz vienošanās par projekta īstenošanu, bet tiek sasniegts projekta mērķis;
	3. nav iesniegti finanšu līdzekļu izlietojumu apliecinošie dokumenti;
	4. finanšu līdzekļu izlietojums nav veikts saskaņā ar normatīvo aktu prasībām publisko iepirkumu jomā;
	5. veiktās izmaksas kvalificējas kā neattiecināmas izmaksas saskaņā ar šo noteikumu un vienošanās par projekta īstenošanu nosacījumiem.
2. Aģentūra iesniedz Vides aizsardzības un reģionālās attīstības ministrijā līdz kārtējā gada 31.janvārim un 31.jūlijam ziņojumu par projektu īstenošanas gaitu un finansējuma apguvi iepriekšējā pusgadā.

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Vīza: Valsts sekretārs A.Antonovs

10.04.2013. 10:25

2 568

N.Anžāne

Tālr.: 67026408

natalja.anzane@varam.gov.lv